REGULAMENTUL (CE) NR. 978/2007 AL COMISIEI
din 21 august 2007
de modificare a Regulamentului (CE) nr. 2273/2002 de stabilire a normelor de aplicare a Regulamentului (CE) nr. 1254/1999 al Consiliului în ceea ce privește evidența prețurilor anumitor bovine înregistrate pe piețele reprezentative ale Comunității
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și de mânzat (1), în special articolul 41,
întrucât:
(1)
Regulamentul (CE) nr. 2273/2002 al Comisiei (2) stabilește dispozițiile privind evidența prețurilor anumitor categorii de bovine înregistrate pe piețele reprezentative ale statelor membre. Anexele la regulamentul menționat cuprind normele privind informațiile care trebuie furnizate pentru evidența prețurilor fiecărei categorii de bovine.
(2)
La cererea Franței, anexa I la Regulamentul (CE) nr. 2273/2002 ar trebui să fie parțial revizuită luând în considerare felul în care s-a dezvoltat comercializarea bovinelor în statele membre, asigurând astfel o evidență a prețurilor care continuă să se bazeze pe piețele reprezentative.
(3)
Prin urmare, Regulamentul (CE) nr. 2273/2002 ar trebui modificat în consecință.
(4)
Măsurile prevăzute în prezentul regulament sunt conforme cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
Punctul 1 al părții D din anexa I la Regulamentul (CE) nr. 2273/2002 se modifică după cum urmează:
„1. Piețe reprezentative
Rethel, Dijon, Rabastens, Lezay, Bourg-en-Bresse, Agen, Le Cateau, Sancoins, Château-Gonthier, Saint-Étienne”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 august 2007.